Súťažné podklady

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)  
 („**Verejné obstarávanie**“)

/ stavebné práce /

evidenčné číslo Verejného obstarávania:

**MK/A/2024/12418**

predmet zákazky

**KE, Modernizácia električkových tratí MET v meste Košice, 2. etapa, UČS 17 a UČS 18**

V Košiciach, dňa 15.02.2024

Obsah súťažných podkladov

[ČASŤ A Pokyny pre uchádzačov 3](#_Toc157432383)

[ODDIEL I Všeobecné informácie 3](#_Toc157432384)

[1 Identifikácia verejného obstarávateľa 3](#_Toc157432385)

[2 Stručný opis predmetu zákazky a CPV kódy 3](#_Toc157432386)

[3 Komplexnosť dodávky a odôvodnenie nerozdelenia zákazky na časti 3](#_Toc157432387)

[4 Zdroj finančných prostriedkov 4](#_Toc157432388)

[5 Zmluva 4](#_Toc157432389)

[6 Oprávnení uchádzači 4](#_Toc157432390)

[7 Predloženie a obsah ponúk 4](#_Toc157432391)

[8 Variantné riešenie 6](#_Toc157432392)

[9 Platnosť ponúk 6](#_Toc157432393)

[10 Náklady na ponuky 6](#_Toc157432394)

[ODDIEL II Dorozumievanie medzi Verejným obstarávateľom a uchádzačmi alebo záujemcami 6](#_Toc157432395)

[11 Dorozumievanie medzi Verejným obstarávateľom a uchádzačmi alebo záujemcami 6](#_Toc157432396)

[12 Vysvetľovanie a doplnenie súťažných podkladov 7](#_Toc157432397)

[13 Obhliadka miesta plnenia predmetu zákazky 7](#_Toc157432398)

[ODDIEL III Príprava ponuky 7](#_Toc157432399)

[14 Jazyk ponúk 7](#_Toc157432400)

[15 Zábezpeka 7](#_Toc157432401)

[16 Mena a ceny uvádzané v ponukách 9](#_Toc157432402)

[17 Vyhotovenie ponúk 9](#_Toc157432403)

[18 Konflikt záujmov 9](#_Toc157432404)

[ODDIEL IV Predkladanie ponúk 10](#_Toc157432405)

[19 Spôsob predloženia ponuky 10](#_Toc157432406)

[20 Miesto a lehota na predkladanie ponúk 11](#_Toc157432407)

[21 Späťvzatie ponuky a predloženie novej ponuky 11](#_Toc157432408)

[ODDIEL V Otváranie a vyhodnotenie ponúk 11](#_Toc157432409)

[22 Otváranie ponúk 11](#_Toc157432410)

[23 Vyhodnotenie splnenia podmienok účasti, vysvetľovanie a vyhodnocovanie ponúk 11](#_Toc157432411)

[24 Dôvernosť procesu Verejného obstarávania 11](#_Toc157432412)

[ODDIEL VI Prijatie ponuky a uzavretie zmluvy 12](#_Toc157432413)

[25 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 12](#_Toc157432414)

[26 Uzavretie zmluvy 12](#_Toc157432415)

[27 Zrušenie postupu zadávania zákazky 12](#_Toc157432416)

[ČASŤ B Opis predmetu zákazky a Obchodné podmienky 14](#_Toc157432417)

[1 Základný opis predmetu zákazky 14](#_Toc157432418)

[2 Predpokladaná hodnota zákazky 14](#_Toc157432419)

[3 Osobitné podmienky plnenia predmetu zákazky 14](#_Toc157432420)

[4 Ďalšie požiadavky na realizáciu predmetu zákazky 14](#_Toc157432421)

[ČASŤ C Spôsob určenia ceny 16](#_Toc157432422)

[ČASŤ D Kritériá hodnotenia ponúk 20](#_Toc157432423)

[1 Kritérium na hodnotenie ponúk 20](#_Toc157432424)

[2 Spôsob vyhodnotenia ponúk 20](#_Toc157432425)

[ČASŤ E Podmienky účasti 21](#_Toc157432426)

[1 Osobné postavenie 21](#_Toc157432427)

[2 Finančné a ekonomické postavenie 21](#_Toc157432428)

[3 Technická alebo odborná spôsobilosť 22](#_Toc157432429)

[4 Jednotný európsky dokument 29](#_Toc157432430)

[ČASŤ F SUMARIZÁCIA PRÍLOH SÚŤAŽNÝCH PODKLADOV 30](#_Toc157432431)

# 

# Pokyny pre uchádzačov

## Všeobecné informácie

### Identifikácia verejného obstarávateľa

Názov: **Mesto Košice**

Sídlo: Trieda SNP 48/A, 040 01 Košice

Štatutárny orgán/štatutár: Ing. Jaroslav Polaček, primátor

IČO: 00 691 135

DIČ: 2021186904

URL: www.kosice.sk

(ďalej aj ako „**Verejný obstarávateľ**“)

Proces Verejného obstarávania pre Verejného obstarávateľa zabezpečuje:

Obchodné meno: **Tatra Tender s.r.o.**

Sídlo: Krčméryho 16, 811 04 Bratislava, Slovenská republika

Štatutárny zástupca: Mgr. Vladimír Oros, konateľ

IČO: 44 119 313

zapísaný: v Obchodnom registri Mestského súdu Bratislava III, oddiel: Sro, vložka číslo 51980/B

### Stručný opis predmetu zákazky a CPV kódy

#### Predmetom zákazky je zhotovenie stavby „Modernizácia električkových tratí MET v meste Košice, 2. etapa, UČS 17 a UČS 18“.

#### Hlavný kód CPV:

#### 45234116-2 Stavebné práce na výstavbe železničnej trate

#### Dodatočné kódy CPV:

45234121-0 Práce na stavbe električkovej trate

45231400-9 Stavebné práce na stavbe elektrických vedení

50220000-3 Opravy, údržba a súvisiace služby týkajúce sa železníc a iných zariadení

34946110-4 Koľajnice

34946223-9 Výhybky

71320000-7 Inžinierske projektovanie

45100000-8 Príprava staveniska

#### Podrobné vymedzenie predmetu zákazky a bližšie podmienky plnenia (požiadavky na predmet zákazky) sú bližšie definované zmluvou a prílohami zmluvy, ktoré spolu tvoria Prílohu B1 týchto súťažných podkladov.

### Komplexnosť dodávky a odôvodnenie nerozdelenia zákazky na časti

#### Uchádzač predloží ponuku na celý predmet zákazky.

#### Odôvodnenie nerozdelenia zákazky na časti tvorí samostatnú Prílohu A2 týchto súťažných podkladov.

### Zdroj finančných prostriedkov

#### Predmet Zmluvy bude financovaný v rámci Programu Slovensko / Plánu obnovy a odolnosti SR a vlastných zdrojov Verejného obstarávateľa.

### Zmluva

#### Výsledkom Verejného obstarávania bude Zmluva o dielo uzatvorená podľa ustanovení § 536 a nasl. zákona č. 513/1991 Zb., Obchodný zákonník v platnom znení, medzi úspešným uchádzačom (zhotoviteľom) a Verejným obstarávateľom (objednávateľom) (ďalej len „Zmluva“).

#### Obsah Zmluvy bude zodpovedať podmienkam stanoveným v týchto súťažných podkladoch a ponuke úspešného uchádzača.

### Oprávnení uchádzači

#### Ponuku môžu predkladať fyzické osoby, právnické osoby alebo skupina fyzických alebo právnických osôb, vystupujúcich voči Verejnému obstarávateľovi spoločne (ďalej aj ako „**Skupina dodávateľov**“).

#### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke splnomocnenie identifikujúce člena Skupiny dodávateľov oprávneného konať v mene ostatných členov Skupiny dodávateľov pre účely tohto Verejného obstarávania.

#### V prípade predloženia ponuky zo strany skupiny dodávateľov, ak bude ponuka skupiny dodávateľov vyhodnotená ako úspešná, uchádzač pred uzavretím zmluvy Verejnému obstarávateľovi preukáže vytvorenie združenia osôb (resp. inej zákonnej formy spolupráce fyzických alebo právnických osôb), v rámci ktorého budú mať jednotliví členovia jasne stanovené vzájomné práva a povinnosti, kto a akou časťou sa bude na plnení zmluvy podieľať a tiež skutočnosť, že všetci členovia združenia ručia za záväzky združenia spoločne a nerozdielne.

6.4 Verejný obstarávateľ podľa ustanovenia § 10 ods. 4 ZVO obmedzuje účasť v tomto Verejnom obstarávaní pre hospodárske subjekty (vrátane subdodávateľov) so sídlom v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike, alebo ktorý má sídlo v treťom štáte alebo ak ide o zákazku, o ktorých to ustanoví vláda Slovenskej republiky nariadení.

### Predloženie a obsah ponúk

#### Ak nie je v bode 7.6 tejto časti súťažných podkladov uvedené inak, ponuka musí byť vyhotovená elektronicky v zmysle § 49 ods. 1 písm. a) ZVO a vložená do informačného systému JOSEPHINE dostupnom na adrese https://josephine.proebiz.com/ v súlade s pravidlami podľa bodu 19 tejto časti súťažných podkladov a v lehote uvedenej v bode 20 tejto časti súťažných podkladov.

#### Súčasťou ponuky musia byť nasledujúce doklady / dokumenty:

###### **Úvodný list ponuky** vypracovaný podľa vzoru Prílohy A1 súťažných podkladov.

###### Doklady a dokumenty, ktorými uchádzač preukazuje splnenie podmienok účasti v zmysle Časti E. Podmienky účasti týchto súťažných podkladov;

###### **Doklad o zložení zábezpeky** podľa bodu 15 tejto časti súťažných podkladov vo forme ustanovenej v bode 7.6 tejto časti súťažných podkladov;

###### Vyplnené prílohy Zmluvy o Dielo podľa Prílohy B1 súťažných podkladov (podľa inštrukcií k vypĺňaniu jednotlivých dokumentov) v nasledovnom rozsahu:

###### Príloha č. 2 Rozpočet;

###### Príloha č. 3 Zoznam Kľúčových osôb;

###### Príloha č. 4 Zoznam Subdodávateľov;

###### Príloha č. 10 Harmonogram prác

###### Harmonogram prác bude obsahovať činnosti na úrovni PS a SO s vyznačením míľnikov a hlavných časových bodov zmluvných činností – najmä predpokladaný Dátum začatia prác a dátum uplynutia Lehoty realizácie Diela. Harmonogram prác bude dostatočne detailný s uvedením údajov a vzájomných väzieb, zobrazujúcich následnosti medzi jednotlivými činnosťami, ktoré sú potrebné k určeniu kritickej cesty, ako aj grafické znázornenie kritickej cesty kvôli umožneniu efektívnej kontroly plnenia postupu prác a možných rizikových faktorov súvisiacich s predĺžením Lehoty realizácie Diela. Harmonogram prác musí zohľadňovať klimatické podmienky (vrátane zimného obdobia a zimných opatrení), geologické a hydrologické podmienky podľa Podkladov. Harmonogram bude spracovaný pri predpoklade Dátumu začatia prác o (3) mesiace po dátume uplynutia lehoty na predkladanie ponúk;

###### Návrh na plnenie kritérií podľa prílohy C1 súťažných podkladov.

#### Forma dokumentu:

#### Každý dokument ponuky musí byť:

###### podpísaný, pričom

* v prípade dokumentu vydaného uchádzačom musí byť tento dokument **podpísaný uchádzačom**, jeho štatutárnym orgánom alebo iným písomne splnomocneným zástupcom uchádzača, ktorý je oprávnený konať v mene uchádzača v potrebnom rozsahu; a
* v prípade dokumentu, ktorý nevydáva uchádzač ale tretia osoba, musí byť tento dokument **podpísaný treťou osobou**, ktorá ho vydáva, resp. jej štatutárnym orgánom alebo iným ňou splnomocneným zástupcom;

###### **naskenovaný** (odporúčaný formát je „PDF“) a

###### **vložený** do systému JOSEPHINE spôsobom uvedeným v bode 19 tejto časti súťažných podkladov.

#### Osobitnú výnimku tvoria nasledovné dokumenty, ktoré uchádzač do systému JOSEPHINE predkladá okrem formy uvedenej v  bode 7.3vyššie aj v editovateľnej podobe vo formáte vzoru (\*docx / \*xlsx) poskytnutého Verejným obstarávateľom v rámci súťažných podkladov:

###### Príloha č. 2 Zmluvy - Rozpočet.

#### V prípade, ak sa vyskytnú pochybnosti o pravosti dokumentov predložených v ponuke vo forme scanu alebo pravdivosti v nich uvedených informácií alebo ak je to potrebné na zabezpečenie riadneho priebehu verejného obstarávania, verejný obstarávateľ má právo požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie podľa zákona č. 305/2013 Z. z. o e-Governmente v znení neskorších predpisov.

#### V prípade poskytnutia zábezpeky formou bankovej záruky alebo poistenia záruky, uchádzač predloží doklad o zložení bankovej záruky alebo doklad o poistení záruky podľa bodu 7.2(ii) tejto časti súťažných podkladov v ponuke buď

###### vo forme elektronického dokumentu s kvalifikovaným elektronickým podpisom banky, resp. poisťovne v súlade s Nariadením Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany Verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

###### vo forme prostej kópie bankovej záruky, resp. poistenia záruky, pričom v takom prípade uchádzač okrem skenu vloženého do systému JOSEPHINE tiež zároveň samostatne doručí **originál záručnej listiny resp. poistenia záruky** (notársky overená kópia nie je postačujúca) na adresu **Tatra Tender s.r.o., Krčméryho 16, 811 04 Bratislava** v súlade s bodom 20 tejto časti súťažných podkladov.

#### V prípade zloženia finančných prostriedkov na bankový účet Verejného obstarávateľa sa odporúča, aby uchádzač predložil výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Všetky doklady a dokumenty tvoriace obsah ponuky požadované v týchto súťažných podkladoch, musia byť k termínu predloženia ponuky platné a aktuálne.

### Variantné riešenie

#### Neumožňuje sa predložiť variantné riešenie.

### Platnosť ponúk

#### Ponuky zostávajú platné počas lehoty viazanosti ponúk stanovenej do 31.12.2024.

#### V prípade predĺženia procesu Verejného obstarávania sa uchádzačom oznámi predpokladané predĺženie lehoty viazanosti ponúk.

#### Lehota viazanosti ponúk nepresiahne 12 mesiacov od uplynutia lehoty na predkladanie ponúk.

### Náklady na ponuky

#### Všetky výdavky spojené s prípravou a predložením ponúk znášajú uchádzači bez finančného nároku voči Verejnému obstarávateľovi.

## Dorozumievanie medzi Verejným obstarávateľom a uchádzačmi alebo záujemcami

### Dorozumievanie medzi Verejným obstarávateľom a uchádzačmi alebo záujemcami

#### Poskytovanie vysvetlení, odovzdávanie podkladov a komunikácia medzi Verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku.

#### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Verejným obstarávateľom a uchádzačmi, resp. záujemcami, počas celého procesu Verejného obstarávania.

#### Návod na používanie systému je dostupný na webovom sídle portálu JOSEPHINE (http://files.nar.cz/docs/josephine/sk/Skrateny\_navod\_ucastnik.pdf).

#### Minimálne technické požiadavky na používanie systému sú dostupné na webovom sídle portálu JOSEPHINE

#### (http://files.nar.cz/docs/josephine/sk/Technicke\_poziadavky\_sw\_JOSEPHINE.pdf.

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia,

- Google Chrome alebo

- Microsoft Edge.

#### Pri komunikácii prostredníctvom systému JOSEPHINE sa považuje akákoľvek elektronická správa za doručenú okamihom jej odoslania prostredníctvom systému JOSEPHINE

#### Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

#### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE (ďalej len „**Profil**“).

#### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (JOSEPHINE).

### Vysvetľovanie a doplnenie súťažných podkladov

#### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie.

#### Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

### Obhliadka miesta plnenia predmetu zákazky

#### Verejný obstarávateľ bude organizovať obhliadku miesta realizácie stavebných prác.

#### Záujemcom sa odporúča účasť na obhliadke miesta realizácie stavebných prác, aby si overili a získali informácie, ktoré budú potrebovať na prípravu a spracovanie ponuky. Výdavky spojené s obhliadkou miesta idú na ťarchu záujemcov.

#### Obhliadka miesta sa uskutoční dňa 26.02.2024 o 10:00 hod.

#### Miesto stretnutia pre účely realizácie obhliadky je obratisko Važecká, Košice (roh ulice Galaktická a Važecká). Obhliadku bude organizovať: Henrieta Benčíková, e-mail: henrieta.bencikova@kosice.sk. Uchádzač oznámi a potvrdí svoj záujem o obhliadku prostredníctvom systému JOSEPHINE najneskôr do 23.02.2024 do 12:00 hod

## Príprava ponuky

### Jazyk ponúk

#### Ponuky, doklady a dokumenty v nich predložené sa predkladajú v štátnom jazyku Slovenskej republiky alebo v českom jazyku.

#### Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka; Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do štátneho jazyka.

### Zábezpeka

#### Verejný obstarávateľ vyžaduje na zabezpečenie ponuky zloženie zábezpeky vo výške **500 000 EUR**.

#### Zábezpeku je možné zložiť nasledovnou formou:

#### Poskytnutím bankovej záruky za uchádzača

###### Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou poskytujúcou služby na území SR v súlade so Zákonom č.483/2001 Z.z. o bankách a o zmene a doplnení niektorých zákonov. Doba platnosti bankovej záruky musí byť určená v bankovej záruke minimálne do skončenia lehoty viazanosti ponúk (resp. predĺženej lehoty viazanosti), t. j. do 31.12.2024. Z bankovej záruky vystavenej bankou musí ďalej vyplývať, že banka uspokojí veriteľa (Verejného obstarávateľa) za dlžníka (uchádzača) v prípade prepadnutia jeho zábezpeky v prospech Verejného obstarávateľa v tomto Verejnom obstarávaní**, pričom v texte dokladu vystaveného bankou musí byť Verejné obstarávanie nezameniteľne identifikované napr. číslom oznámenia o vyhlásení tohto Verejného obstarávania alebo jeho názvom**. Banka sa musí bezpodmienečne a neodvolateľne zaviazať po doručení výzvy Verejného obstarávateľa zaplatiť na účet Verejného obstarávateľa pohľadávku krytú bankovou zárukou. Banková záruka vzniká dňom písomného vyhlásenia banky a zábezpeka vzniká doručením záručnej listiny Verejnému obstarávateľovi.

###### V prípade poskytnutia zábezpeky formou bankovej záruky, uchádzač predloží bankovú záruku vo forme a spôsobom uvedeným v ustanovení bodu 7.6 tejto časti súťažných podkladov.

#### Poskytnutím poistenia záruky za uchádzača

###### Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je Verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky do skončenia lehoty viazanosti ponúk (resp. predĺženej lehoty viazanosti), t. j. do 31.12.2024. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Verejného obstarávateľa) za poisteného (uchádzača) v prípade prepadnutia jeho zábezpeky v prospech Verejného obstarávateľa v tomto Verejnom obstarávaní**, pričom v texte dokladu vystaveného poisťovňou musí byť Verejné obstarávanie nezameniteľne identifikované napr. číslom oznámenia o vyhlásení tohto Verejného obstarávania alebo jeho názvom**. Poisťovňa sa musí bezpodmienečne a neodvolateľne zaviazať zaplatiť po doručení výzvy Verejného obstarávateľa zaplatiť na účet Verejného obstarávateľa pohľadávku krytú poistením záruky. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.

###### V prípade poskytnutia zábezpeky formou poistenia záruky, uchádzač predloží doklad vystavený poisťovňou vo forme a spôsobom uvedeným v ustanovení bodu 7.6 tejto časti súťažných podkladov.

#### Zložením finančných prostriedkov na bankový účet Verejného obstarávateľa

###### V prípade zloženia finančných prostriedkov na bankový účet Verejného obstarávateľa musia byť zložené na účet:

Názov banky: Primabanka Slovensko a. s.

IBAN kód: SK11 5600 0000 0004 4248 4014

SWIFTová adresa banky: KOMASK2X

Variabilný symbol: 7123510

Poznámka pre prijímateľa: zábezpeka MET KE 2 etapa

Finančné prostriedky musia byť pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

###### uplynutia lehoty viazanosti ponúk,

###### márneho uplynutia lehoty na doručenie námietky, ak ho Verejný obstarávateľ vylúčil z Verejného obstarávania alebo ak Verejný obstarávateľ zruší použitý postup zadávania zákazky, alebo

###### uzavretia zmluvy.

#### Zábezpeka prepadne v prospech Verejného obstarávateľa, ak uchádzač v lehote viazanosti ponúk:

###### odstúpi od svojej ponuky alebo

###### neposkytne súčinnosť alebo odmietne uzavrieť zmluvu v súlade s § 56 ods. 8 až 12 ZVO.

### Mena a ceny uvádzané v ponukách

#### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý predmet zákazky a musí byť v súlade s pokynmi uvedenými v ostatných súťažných podkladoch.

#### Povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu a náklady za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien a nákladov zahrnie všetky náklady spojené s plnením predmetu zákazky.

#### Uchádzačom navrhovaná zmluvná cena bude vyjadrená v mene EUR.

### Vyhotovenie ponúk

#### Ak nie je v bode 7.6 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese.

#### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

### Konflikt záujmov

#### Verejný obstarávateľ zabezpečí, aby v tomto Verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

#### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh Verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Verejným obstarávaním.

#### Verejný obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Verejný obstarávateľ v súlade s ustanovením § 40 ods. 6 písm. f) ZVO uchádzača z tohto Verejného obstarávania.

#### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov).

#### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Verejného obstarávateľa.

## Predkladanie ponúk

### Spôsob predloženia ponuky

#### Ak nie je v bode 7.6 uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese:, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 7.6), Verejný obstarávateľ na ňu nebude prihliadať.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Verejný obstarávateľ vylúči uchádzača, ak

###### nedodržal určený spôsob komunikácie,

###### obsah jeho ponuky nie je možné sprístupniť alebo

###### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

#### Ponuka je do systému JOSEPHINE vložená vo chvíli dokončenia spracovania obálky (priebeh spracovávania systému znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke „Ponuky a žiadosti“ s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

#### Požiadavka Verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 7 tejto časti súťažných podkladov. Uchádzač pri vkladaní ponuky samostatne vyplní „Štruktúrované kritériá“, ktoré zodpovedajú návrhu na plnenie kritérií uvedenom v súťažných podkladoch.

#### Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Verejný obstarávateľ je oprávnený zverejniť celú ponuku uchádzača.

#### V prípade, ak uchádzač v ponuke predkladá informácie o osobách, ktoré majú povahu osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „**ZoOÚ**“), je zodpovedný za to, a predložením svojej ponuky potvrdzuje, že v rozsahu, v akom to predpisuje ZoOÚ si od všetkých dotknutých osôb, ktorých osobné údaje sú obsiahnuté v jeho ponuke, zabezpečil všetky potrebné súhlasy so spracovaním osobných údajov za účelom predloženia jeho ponuky a poučil všetky dotknuté osoby o spôsobe a rozsahu spracovania ich osobných údajov na účel predloženia ponuky uchádzača. Zároveň uchádzač predložením jeho ponuky potvrdzuje, že všetky dotknuté osoby mu udelili svoj súhlas na to, aby tieto osobné údaje boli poskytnuté a aby ich ďalej za deklarovaným účelom spracovával Verejný obstarávateľ.

### Miesto a lehota na predkladanie ponúk

#### Ak je v bode 7.6 tejto časti súťažných podkladov uvedené, že doklady, dokumenty, iné písomnosti je uchádzač povinný doručiť na adresu: **Tatra Tender s.r.o., Krčméryho 16, 811 04 Bratislava**, tieto musia byť vložené do samostatného uzatvoreného obalu.

#### Obal časti ponuky predkladanej podľa bodu 20.1 vyššie, musí obsahovať nasledovné údaje:

###### adresu: Tatra Tender s.r.o., Krčméryho 16, 811 04 Bratislava,

###### adresu uchádzača (názov alebo obchodné meno a adresu sídla alebo miesta podnikania),

###### označenie „Verejné obstarávanie – Modernizácia električkových tratí MET v meste Košice, 2. etapa, UČS 17 a UČS 18 - neotvárať “.

#### Lehota na predkladanie ponúk uplynie: **20.05.2024 o 10:00** hod. miestneho času.

#### Časť ponuky predkladaná podľa bodu 20.1 tejto časti súťažných podkladov doručená po uplynutí lehoty na predkladanie ponúk sa vráti uchádzačom neotvorená.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### Späťvzatie ponuky a predloženie novej ponuky

#### Uchádzač môže predloženú ponuku vziať späť prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodu 20.3 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom späťvzatí (kliknutím na tlačidlo „Stiahnuť ponuku“ a predložením novej ponuky).

## Otváranie a vyhodnotenie ponúk

### Otváranie ponúk

#### Otváranie ponúk vykoná komisia sprístupnením ich obsahu v systéme Otváranie ponúk vykoná komisia sprístupnením ich obsahu v systéme JOSEPHINE.

#### Otváranie ponúk sa uskutoční elektronicky. Otváranie ponúk je plánované na **20.05.2024 o 12:00** hod. Otváranie ponúk komisiou bude v zmysle § 52 ods. 2 ZVO verejné.

#### Verejné otváranie ponúk bude zabezpečené prostredníctvom funkcie „on-line“ sprístupnenie ponúk, t. j. automatickým vytvorením a odoslaním zápisnice z otvárania ponúk všetkým uchádzačom, ktorí predložili ponuku v lehote na predkladanie ponúk.

### Vyhodnotenie splnenia podmienok účasti, vysvetľovanie a vyhodnocovanie ponúk

#### Keďže verejný obstarávateľ nepoužije elektronickú aukciu, verejný obstarávateľ vykoná vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti až po vyhodnotení ponúk na základe kritérií na vyhodnotenie ponúk.

#### Posúdenie splnenia podmienok účasti a vyhodnotenie ponúk komisiou je neverejné.

#### Splnenie podmienok účasti uchádzačov vo Verejnej súťaži sa bude posudzovať na základe dokladov a dokumentov predložených podľa požiadaviek uvedených v Časti D. Podmienky účasti.

### Dôvernosť procesu Verejného obstarávania

#### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Verejného obstarávateľa nesmú/nebudú počas prebiehajúceho procesu vyhlásenej Verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

#### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

###### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

###### z obsahu ponuky bude nepochybne jasné, ktoré informácie považuje uchádzač za dôverné.

#### V opačnom prípade je Verejný obstarávateľ oprávnený zverejniť v súlade so ZVO v Profile kompletnú ponuku, pričom Verejný obstarávateľ bude vždy zbavený a ochránený pred akoukoľvek potenciálnou ujmou, ktorá mu môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

#### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

## Prijatie ponuky a uzavretie zmluvy

### Vyhodnotenie splnenia podmienok účasti úspešného uchádzača a informácia o výsledku hodnotenia ponúk

#### Ak nedošlo k predloženiu dokladov preukazujúcich splnenie podmienok účasti skôr, Verejný obstarávateľ vyhodnotí splnenie podmienok účasti u uchádzača, ktorý sa umiestnil na prvom mieste v poradí.

#### Po vyhodnotení ponúk a vyhodnotení podmienok účasti u uchádzača, ktorý sa umiestnil ako prvý v poradí a po odoslaní všetkých oznámení o vylúčení uchádzača Verejný obstarávateľ bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile podľa ustanovenia § 55 ods. 2 ZVO.

### Uzavretie zmluvy

#### Úspešný uchádzač je povinný poskytnúť Verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní, ak Verejný obstarávateľ nestanoví dlhšiu lehotu.

#### Ak uchádzač alebo uchádzači odmietnu uzavrieť zmluvu v stanovenej lehote alebo neposkytnúť Verejnému obstarávateľovi potrebnú súčinnosť, Verejný obstarávateľ postupuje podľa ustanovení § 56 ods. 9 a nasl. ZVO.

#### Verejný obstarávateľ neuzavrie zmluvu s uchádzačom alebo uchádzačmi, ak existuje niektorá z okolností podľa ustanovenia § 11 ods. 1 ZVO.

### Zrušenie postupu zadávania zákazky

#### Verejný obstarávateľ zruší použitý postup zadávania zákazky z dôvodov uvedených v § 57 ods. 1 ZVO alebo môže zrušiť postup zadávania zákazky z dôvodov uvedených v ustanovení § 57 ods. 2 ZVO.

#### V kontexte ustanovenia § 57 ods. 2 ZVO sa za zmenu okolností bude považovať okrem iného najmä aj skutočnosť, ak pre zákazku nebude poskytnuté predpokladané financovanie alebo ak všetky ponukové ceny budú vyššie ako je stanovená predpokladaná hodnota zákazky.

**Prílohy Časti A. Súťažných podkladov**

Príloha A1 Úvodný list ponuky a vyhlásenia (vzor)

Príloha A2 Odôvodnenie nerozdelenia zákazky

# Opis predmetu zákazky a Obchodné podmienky

### Základný opis predmetu zákazky

#### Predmetom zákazky je zhotovenie stavby „Modernizácia električkových tratí MET v meste Košice, 2. etapa, UČS 17 a UČS 18“ ako je bližšie definované v podmienkach zmluvy a jej prílohách.

#### Podrobný opis predmetu zákazky vrátane požiadaviek na realizáciu diela je uvedený v návrhu Zmluvy o dielo a v jej prílohách.

### Predpokladaná hodnota zákazky

#### Predpokladaná hodnota zákazky je 66 518 564,84,- EUR bez DPH.

### Osobitné podmienky plnenia predmetu zákazky

#### V súlade s § 38 ods. 4 ZVO verejný obstarávateľ vyžaduje, aby nasledujúce podstatné úlohy vykonal priamo sám uchádzač alebo člen skupiny dodávateľov vlastnými personálnymi a technickými kapacitami:

###### práce na železničnom zvršku

###### SO 17-04-01 - TÚ križ. VSS (mimo) – Obratisko Važecká (mimo), koľajový spodok

###### SO 17-05-01 - TÚ križ. VSS (mimo) – Obratisko Važecká (mimo), koľajový zvršok

###### SO 18-05-01 – Obratisko Važecká, koľajový zvršok

###### a

###### práce na trakčnom vedení

###### SO 17-07-51 - TÚ križ. VSS (mimo) – Obratisko Važecká (mimo), káblovod a chráničková trasa

###### SO 17-23-01 - TÚ križ. VSS (mimo) – Obratisko Važecká (mimo), vonkajšie osvetlenie

###### SO 17-26-01 - TÚ križ. VSS (mimo) – Obratisko Važecká (mimo), trakčné vedenie

###### SO 17-26-02 - TÚ križ. VSS (mimo) – Obratisko Važecká (mimo), napájacie a spätné vedenie

###### SO 18-26-01 – Obratisko Važecká, trakčné vedenie.

### Ďalšie požiadavky na realizáciu predmetu zákazky

#### Návrh zmluvy spolu s prílohami zmluvy tvorí Prílohu B1 týchto súťažných podkladov. Súčasť Prílohy B1 súťažných podkladov tvoria nasledovné časti:

###### Text samotnej zmluvy; a

###### Ostatné prílohy zmluvy, z ktorých označené prílohy budú doplnené podľa ponuky úspešného uchádzača

Príloha 1 – Projektová dokumentácia Stavby a iné Podklady

Príloha 2 - Rozpočet (vzor)

Príloha 3 - Zoznam Kľúčových osôb (vzor)

Príloha 4 - Zoznam Subdodávateľov (vzor)

Príloha 5 – Indexácia

Príloha 6 - Súhrnný dokument sumarizujúci údaje o vzniku odpadu a spôsobe nakladania s ním

Príloha 7 - Technická špecifikácia SMART prvkov sústavy verejného osvetlenia

Príloha 8 - Súpis\_materiálu-výzisk\_trate

Príloha 11 – Zábezpeka na vykonanie prác (vzor)

Príloha 12 - Zábezpeka na záručné opravy (vzor)

**Prílohy Časti B. Súťažných podkladov**

Príloha B1 Zmluva o Dielo s prílohami

# Spôsob určenia ceny

#### V zmysle zákona o cenách NR SR č. 18/1996 Z.z. v znení neskorších predpisov (ďalej len „zákon o cenách“) sa považujú ceny uvedené v ponuke uchádzača za ceny maximálne.

#### Navrhovaná zmluvná cena celkom musí byť stanovená podľa § 3 zákona o cenách.

#### Ceny budú vyjadrené v EUR a budú platné počas trvania Zmluvy.

#### Uchádzač uvedie navrhovanú zmluvnú cenu celkom bez DPH. Zároveň uchádzač v ponuke uvedie, či je alebo nie je platiteľom DPH v Slovenskej republike.

#### Uchádzač bude ponúkať komplexné zhotovenie diela na báze „komplexnej zodpovednosti“ tak, aby celková cena ponuky pokryla všetky jeho záväzky v zmysle súťažných podkladov z hľadiska zhotovenia diela, náklady na všetky testy a skúšky, dodávky zariadení, vrátane obstarávania a nákladov Subdodávateľov uchádzača.

#### Navrhovaná zmluvná cena celkom musí pokryť náklady na celý predmet zákazky, v rozsahu a kvalite podľa toho, ako je to uvedené v súťažných podkladoch (v zmluvných podmienkach, technických špecifikáciách, vo výkresoch a pod.).

#### Uchádzač stanoví navrhovanú zmluvnú cenu celkom vyplnením výkazu výmer do súboru, ktorý je prílohou súťažných podkladov. Ocenený výkaz výmer bude súčasťou ponuky uchádzača a bude tvoriť prílohu Zmluvy. Meniť alebo vymazávať akékoľvek informácie, alebo meniť formát vo výkaze výmer je zakázané. Doplňovať akékoľvek informácie vo výkaze výmer je zakázané okrem informácií a údajov do stĺpca s názvom:

###### „Jednotková cena (EUR)“, pričom táto jednotková cena bude platná a záväzná počas trvania Zmluvy.

###### „Špecifikácia (materiál/technológia)“, do ktorého uchádzač je povinný uviesť konkrétny a technicky zadefinovaný druh materiálu/technológie a aj výrobcu materiálu v prípade ak použije na ocenenie ekvivalent, t.j. iný materiál/technológiu ako je v popise položky uvedený. Popis položky s uvedením materiálu/technológie, resp. výrobku/výrobcu (napr. vo výkaze výmer je použitá formulácia „ako napríklad Tensar, hrúbka 19mm....“ pod. alebo je uvedený konkrétny materiál od konkrétneho výrobcu) je uvedený len orientačne a má odporúčací charakter, resp. slúži výlučne na predstavu o budúcich požadovaných materiálovo-technických vlastnostiach. V prípade, že uchádzač do stĺpca s názvom „Špecifikácia (materiál/technológia)“ neuvedie konkrétny druh materiálu/technológie je povinný zabudovať materiál/technológiu, ktorý/á je uvedený/á v popise položky alebo technickej správe.

#### Položky s rovnakým názvom (údaj uvedený v stĺpci s názvom „Popis“) musia mať rovnakú jednotkovú cenu. V prípade, že uchádzač uvedie pre položky s rovnakým názvom odlišnú jednotkovú cenu, rozdiel je povinný zdôvodniť v tabuľke „Rozdielna jednotková cena položky s rovnakým názvom“. Pri položkách, pre ktoré je uvedená merná jednotka „%“, položka s rovnakým názvom nemusí mať vždy rovnakú jednotkovú cenu. Tabuľku s názvom „Rozdielna jednotková cena položky s rovnakým názvom“(vytvorí uchádzač) priloží uchádzač k výkazu výmer v štruktúre („SO/PS“, „Kód položky“, „Popis“ a „Zdôvodnenie“).

#### Všetky ceny a sadzby je uchádzač povinný uviesť v EUR so zaokrúhlením na dve desatinné miesta (v elektronickej aj písomnej forme) s použitím funkcie ROUND.

#### Uchádzač musí oceniť všetky položky vo výkaze výmer. V prípade, že uchádzač niektorú položku zahrnie do ceny inej položky, do jednotkovej ceny pôvodnej položky uvedie 0 a zároveň priloží k ocenenému výkazu výmer komentár (vysvetlenie), do ktorej súvisiacej položky je predmetná položka ocenená 0 zahrnutá.

#### Cena celkom pre každú položku je daná súčinom jednotkovej ceny a množstva uvedeného vo výkaze výmer a zaokrúhlená na dve desatinné miesta. Uchádzač hodnotu „Cena celkom (EUR)“ do elektronickej formy nevypĺňa, program sám doplní správnu hodnotu.

###### Hodnota „Celkom“ pre príslušný prevádzkový súbor alebo stavebný objekt je daná súčtom ceny celkom všetkých položiek príslušného prevádzkového súboru alebo stavebného objektu. Uchádzač hodnotu „Celkom“ do elektronickej formy nevypĺňa, program sám doplní správnu hodnotu a prenesie ju do tabuľky „Rekapitulácia objektov stavby“ pre príslušnú UČS.

###### Hodnota „Celkom“ v tabuľke „Rekapitulácia objektov stavby“ (záložka UČS 17\_rekapitulácia a UČS 18\_rekapitulácia) pre príslušnú UČS je daná súčtom ceny všetkých prevádzkových súborov a stavebných objektov príslušnej UČS. Uchádzač hodnotu „Celkom“ do elektronickej formy nevypĺňa, program sám doplní správnu hodnotu a prenesie ju do tabuľky REKAPITULÁCIA NÁKLADOV UCELENÝCH ČASTÍ STAVBY pre príslušnú UČS.

###### Hodnota „Celkom“ v tabuľke „Všeobecné položky“ pre príslušnú sekciu je daná súčtom ceny celkom všetkých položiek všeobecných požiadaviek príslušnej sekcie. Uchádzač hodnotu „Celkom“ do elektronickej formy nevypĺňa, program sám doplní správnu hodnotu a prenesie ju do tabuľky „REKAPITULÁCIA NÁKLADOV UCELENÝCH ČASTÍ STAVBY“ pre príslušnú UČS.

###### Hodnota v tabuľke „REKAPITULÁCIA NÁKLADOV UCELENÝCH ČASTÍ STAVBY“ pre príslušnú sekciu je daná súčtom ceny celkom príslušných UČS a ceny celkom všeobecných požiadaviek príslušnej sekcie. Uchádzač hodnoty v tabuľke „REKAPITULÁCIA NÁKLADOV UCELENÝCH ČASTÍ STAVBY“ „do elektronickej formy nevypĺňa, program sám doplní správnu hodnotu.

###### Hodnota „Celkom“ v tabuľke „REKAPITULÁCIA NÁKLADOV UCELENÝCH ČASTÍ STAVBY“ je daná súčtom nákladov sekcie UČS 17 a sekcie UČS 18.

#### Ceny a sadzby uvedené vo výkaze výmer majú byť úplné kompletné hodnoty za práce uvedené v daných položkách, vrátane všetkých nákladov a výdavkov potrebných na realizáciu a súvisiacich s realizáciou diela, spolu so všetkými prípadnými pomocnými prácami a montážami a všetkými všeobecnými rizikami, záväzkami a povinnosťami uloženými v súťažných podkladoch, na základe ktorých sa vypracujú ponuky. Fixné náklady, zisk a náhrady za všetky povinnosti sú rovnomerne rozložené vo všetkých jednotkových cenách.

#### Uchádzač si musí spolu s výkazom výmer preštudovať aj všetky ostatné súvisiace dokumenty v súťažných podkladoch (technické špecifikácie v textových častiach, výkresy, zmluvné podmienky, pokyny pre uchádzačov), aby sa dôkladne oboznámil s detailným popisom požadovaných prác a so spôsobom, akým sa zrealizujú. V prípade, že názov prevádzkového súboru alebo stavebného objektu nevystihuje špecifikáciu v textových častiach, platí podrobný popis v technických špecifikáciách. Pri odvoze materiálov na skládky sa kalkulujú aj poplatky za skládku, ak chýba osobitná položka poplatku za skládku. Zároveň uchádzač priloží k ocenenému výkazu výmer komentár (vysvetlenie), do ktorej súvisiacej položky je predmetný poplatok zahrnutý s uvedením hmotnosti vybúraných konštrukcií.

#### Uchádzač musí pri oceňovaní brať do úvahy a zahrnúť do ceny jednotlivých súvisiacich položiek aj:

###### režijné náklady,

###### náklady spojené s kompletizačnou činnosťou (vytýčenie inžinierskych sietí, ktoré nie sú v majetku mesta Košice, koordinácia subdodávateľov, zahajovanie a ukončovanie výluk, stráženie a riadenie premávky na priecestiach, náklady spojené s odovzdávaním diela, preberacie konania, atď.),

###### náklady spojené so zriadením a odstránením zariadenia staveniska,

###### vedľajšie rozpočtové náklady - zariadenie staveniska, prevádzkové vplyvy (vplyv okolia na práce, napr. výluky, cestná doprava) a územné vplyvy (špeciálne podmienky, ako napr. časové obmedzenia na vykonávanie prác a pod.)

###### náklady na dovoz materiálu na stavenisko, mimo staveniskovú dopravu, balné a skladné, presun dodávok vrátane poplatkov za dopravnú cestu a súvisiacich nákladov, dodanie a dovoz zabudovaných materiálov a zariadení, dodanie a dovoz pomocných materiálov a konštrukcií (napr. spevnené plochy, lešenia, montážne zariadenia, vozíky pre betonáž, značky, tabule, atď.), presun hmôt a dodávok (pokiaľ nie je samostatnou položkou objektu),

###### náklady na všetky drobné a pomocné práce (ako napr. utesnenie spojov, murárske výpomoci), podiel pridružených výkonov, drobné, pomocné a podružné materiály, výdaj a prevzatie materiálu, zásobovacia réžia, vrátane pomocných stavebných materiálov a s tým spojená administratíva,

###### dozor a kontrolu správcov cudzích sietí a zariadení,

###### náklady na revízie, skúšky (funkčné skúšky, úradné skúšky, zaťažkávacie skúšky, skúšky zariadení, predkomplexné a komplexné skúšky, prípravné, predbežné a hlavné tesniace a tlakové skúšky, napäťové skúšky a pod.), skúšobnú prevádzku, konfiguráciu zariadení, odborné prehliadky, technickú kontrolu a pod., vrátane nákladov na vydanie príslušného dokladu (napr. protokoly spôsobilosti, technická správa, revízna správa), prevádzkové a manipulačné poriadky a k nim prislúchajúcu dokumentáciu, školenia (napr. obsluhujúceho personálu),

###### náklady, poplatky na zvláštne užívanie komunikácií, na určenie dočasného dopravného značenia, na čiastočné resp. úplné uzávierky ciest, ako aj všetky náklady súvisiace s tým (napr. projektové dokumentácie ktoré budú vypracované odborne spôsobilou osobou) a náklady na všetky správne poplatky podľa zákona 145/1995 Z.z.

###### všetky všeobecné riziká, záväzky, apod.

#### Uchádzač/budúci Zhotoviteľ je povinný hospodárne a efektívne využiť vyzískaný materiál a opätovne ho použiť. Uchádzač si musí zakalkulovať v ponuke všetky náklady súvisiace s uložením a dopravou materiálu na skládkové plochy, resp. manipulačné plochy určené pre úpravu materiálu, vrátane nákladov na prípadné potrebné úpravy prístupových komunikácií na tieto miesta.

#### Ak uchádzač zistí, že na niektoré práce nie je samostatná položka, musí jej cenu zahrnúť do cien súvisiacich položiek.

#### Dočasné zábery stavby nie sú predmetom majetkoprávneho vysporiadania, uchádzač si do navrhovanej zmluvnej ceny celkom zahrnie aj potrebné náklady na dočasné zábery pozemkov, potrebné pre realizáciu stavby. Ide najmä o skládkové plochy, prístupové cesty a manipulačné plochy. Uvedeným sa myslí nielen zahrnutie priamych nákladov na úpravu pozemkov, ale aj zahrnutie všetkých nákladov potrebných na zabezpečenie týchto pozemkov vrátane prístupov, nájomných zmlúv a z toho vyplývajúcich poplatkov pre realizáciu stavby.

#### Výrobná dokumentácia, dielenské výkresy a montážne schémy nie sú predmetom projektovej dokumentácie. Ak si realizácia vyžaduje, aby časť/časti trvalých prác naprojektoval úspešný uchádzač/Zhotoviteľ (napr. technologické zariadenia), Zhotoviteľ zahrnie vo výkaze výmer všetky tieto záväzky a náklady spojené so spracovaním projektu, zabezpečením údajov a výkresov, osvedčení, očakávaných schválení, opakovaných podaní, zmien, dodatkov diela (napr. zabezpečovacie zariadenie, podporné konštrukcie (skruž), jej statické posúdenie, projekt presného umiestnenia polohy riadených stýkačových spínačov, atď) do jednotkových cien.

#### Množstvá stanovené pre položky vo výkaze výmer predstavujú objem jednotlivých druhov prác, ktoré bude potrebné vykonať v rámci Zmluvy a uvedené sú tak, aby umožnili vypracovať ponuky na jednotnom základe.

#### Úspešný uchádzač/Zhotoviteľ na vlastné náklady musí vyhotoviť realizačnú dokumentáciu (DRS), dokumentáciu skutočného realizovania stavby (DSRS) a dokumentáciu pre kolaudačné rozhodnutie projektantom s platným osvedčením v zmysle legislatívy SR. Súčasťou vlastných nákladov dokumentácie uchádzača/Zhotoviteľa sú aj všetky dokumenty a podklady, ktoré je nevyhnutné vypracovať pre účely zabezpečenia povolení potrebných k realizácii či užívaniu Diela (napr. geometrické plány pre účely kolaudácie Diela, dokumentáciu v rozsahu podľa vyhlášky č. 453/2000 Z.z Ministerstva životného prostredia Slovenskej republiky, ktorou sa vykonávajú niektoré ustanovenia stavebného zákona a iné). Ocenenie tejto dokumentácie je uchádzač povinný zahrnúť do jednotkových cien položiek jednotlivých stavebných objektov a prevádzkových súborov, mimo dokumentácie skutočného realizovania stavby, ktorá má samostatnú položku na ocenenie.

#### V prípade, že uchádzač predkladá ekvivalentné riešenie, musí mať v jednotkovej cene ekvivalentného riešenia zahrnuté všetky povinnosti a náklady spojené so zabudovaním ekvivalentu do diela vrátane projektu, zabezpečenia údajov a výkresov, osvedčení, očakávaných schválení, opakovaných podaní, zmien, dodatkov diela. Pri návrhu uchádzača na prípadnú zámenu rovnocenných produktov je preto potrebné oceniť všetky spolupôsobiace materiály a zariadenia v stavebnej konštrukcii (súbore).

#### V prípade, že uchádzač v harmonograme prác nezohľadní zimné prestávky a bude uvažovať s realizáciou jednotlivých prác v zimných mesiacoch, musí mať v jednotkových cenách týchto prác zahrnuté aj náklady na prípadné opatrenia pre zimné práce.

#### Uvedené jednotkové ceny sú ceny pevné. Cenu predmetu zákazky možno zmeniť len v súlade s § 18 ZVO.

#### Navrhovanú zmluvnú cenu celkom stanovenú v ponuke nebude možné úspešným uchádzačom/Zhotoviteľom prekročiť ani meniť, okrem prípadov uvedených v Zmluve.

#### Podrobnejší popis a presná špecifikácia požadovaných prác je uvedená v dokumentácií pre výber zhotoviteľa, ktorej súčasťou je neocenený výkaz výmer.

**Prílohy Časti C. Súťažných podkladov**

Príloha C1 Návrh na plnenie kritérií (vzor)

# Kritériá hodnotenia ponúk

### Kritérium na hodnotenie ponúk

#### Kritériom na vyhodnotenie ponúk je najnižšia cena za realizáciu predmetu zákazky s DPH.

### Spôsob vyhodnotenia ponúk

#### Úspešným sa stane uchádzač, ktorý predloží ponuku s najnižšou celkovou cenou za dodanie predmetu zákazky. Poradie ostatných uchádzačov sa zostaví vzostupne.

# Podmienky účasti

### Osobné postavenie

#### Tohto verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

#### Spôsob preukázania splnenia podmienok podľa § 32 ods. 1 ZVO:

###### uchádzač preukáže splnenie podmienok účasti osobného postavenia svojím zápisom v zozname hospodárskych subjektov (ďalej len „ZHS“), ktorý vedie Úrad pre verejné obstarávanie v súlade s § 152 ZVO;

###### uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

#### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

#### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

#### Verejný obstarávateľ podľa ustanovenia § 32 ods. 3 ZVO informuje záujemcov, že v prípade podmienky účasti podľa § 32 ods. 1 písm. a), b), c), d) a e) ZVO je oprávnený použiť údaje z informačného systému verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii), v platnom znení. Uvedené pravidlo platí pre hospodárske subjekty (uchádzačov alebo záujemcov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov, v platnom znení. V ostatných prípadoch je uchádzač alebo záujemca naďalej povinný predložiť doklady preukazujúce splnenie predmetných podmienok účasti týkajúcich sa osobného postavenia.

#### Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, môže poskytnúť verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu údaje v rozsahu podľa § 12 ods. 4 zák. č. 192/2023 Z. z. o registri trestov a o zmene a doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov. Uvedená podmienka podľa § 32 ods. 1 písm. a) ZVO sa netýka registra trestov pre fyzické osoby s obvyklým pobytom mimo územia SR, keďže tieto doklady nie je verejný obstarávateľ oprávnený získať z IS verejnej správy podľa osobitného predpisu.

#### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

### Finančné a ekonomické postavenie

#### Tohto Verejného obstarávania sa môže zúčastniť len ten, kto spĺňa nižšie stanovené požiadavky pre preukázania svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady.

#### V súlade s ustanovením § 33 ods. 1 písm. a) ZVO: Vyjadrenie banky alebo pobočky zahraničnej banky o schopnosti plniť finančné záväzky.

#### Minimálna úroveň požiadaviek:

#### Uchádzač predloží kladné vyjadrenie banky alebo pobočky zahraničnej banky, v ktorom musí byť uvedené, že uchádzač nie je v nepovolenom debete, v prípade splácania úveru dodržuje splátkový kalendár a bežný účet uchádzača nie je predmetom exekúcie. Ak má uchádzač účty vo viacerých bankách alebo pobočkách zahraničnej banky, predloží vyjadrenie banky od každej z nich. Potvrdenie banky alebo pobočky zahraničnej banky nesmie byť staršie ako tri mesiace ku dňu vyhlásenia verejného obstarávania. Toto vyjadrenie sa požaduje za posledné dva roky odo dňa vyhlásenia verejného obstarávania, resp. za obdobie, za ktoré je dostupné v závislosti od začatia prevádzkovania činnosti/zriadenia účtu.

#### Uchádzač tiež predloží čestné vyhlásenie podpísané osobou oprávnenou konať v mene uchádzača, v ktorom uchádzač vyhlási, že nemá otvorený účet a záväzky v inej banke/bankách okrem tej/tých, od ktorej/ktorých predložil vyjadrenie banky.

### Technická alebo odborná spôsobilosť

#### Tohto verejného obstarávania sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady.

#### Podmienky podľa ustanovenia § 34 ods. 1 písm. b) ZVO:

#### Zoznam zrealizovaných stavebných prác za predchádzajúcich **7 rokov** od vyhlásenia Verejného obstarávania (ďalej aj ako „**Referenčné obdobie**“) s uvedením cien, lehôt dodania a odberateľov; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok.

#### Pre účely poskytnutia informácií o realizovaných stavebných prácach uchádzač predloží vyplnený formulár D2 týchto súťažných podkladov.

#### Ak odberateľom bol verejný obstarávateľ alebo obstarávateľ podľa ZVO, dokladom je referencia; ak referencia nebola vyhotovená podľa § 12 ZVO, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie.

#### Ak odberateľom bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ.

#### Ak také potvrdenie uchádzač alebo záujemca nemá k dispozícii, uvedené doklady je možné nahradiť vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

**Minimálna úroveň požiadaviek:**

Uchádzač preukáže, že v Referenčnom období úspešne vykonal stavebné práce, ktoré spĺňajú nižšie uvedené požiadavky (ďalej aj ako „**Referenčné zákazky**“):

###### uskutočnenie aspoň jednej Referenčnej zákazky, ktorá spĺňa (kumulovane) nasledovné parametre:

###### jej predmetom boli stavebné práce v minimálnej hodnote **30 000 000,- EUR bez DPH**

###### jej predmetom boli stavebné práce na dvojkoľajovej električkovej alebo inej dvojkoľajovej trati;

###### dĺžka trate, ktorá bola predmetom týchto stavebných prác mala v ucelenom úseku minimálne 1,5 km, minimálne 3 zástavky a minimálne 3 križovania s cestným telesom;

###### tieto stavebné práce boli realizované v intraviláne;

###### uskutočnenie aspoň jednej Referenčnej zákazky, ktorej predmetom boli stavebné práce na trakčnom alebo trolejovom vedení v minimálnej hodnote **5 000 000,- EUR bez DPH**;

###### uskutočnenie aspoň jednej Referenčnej zákazky, ktorej predmetom boli stavebné práce na zabezpečovacích a oznamovacích zariadeniach v minimálnej hodnote **3 000 000,- EUR bez DPH;**

###### uskutočnenie aspoň jednej Referenčnej zákazky, ktorej predmetom boli stavebné práce na výstavbe, rekonštrukcii alebo modernizácii koľajového mosta s minimálnou dĺžkou **50 metrov**.

##### Do realizovaných stavebných prác v rámci Referenčného obdobia možno započítať iba práce na dokončených projektoch, resp. samostatne funkčných parciálnych celkoch projektov (Referenčných zákazkách), spĺňajúcich vyššie uvedené parametre.

##### Do objemu plnenia Referenčnej zákazky v rámci preukazovania podmienok účasti podľa tohto bodu **možno** započítať všetky práce (objemy) plnenia Referenčnej zákazky od začiatku realizácie daného projektu za predpokladu, že tento projekt (resp. jeho samostatne funkčná ucelená časť spĺňajúca požadované parametre) bol v rámci Referenčného obdobia dokončený a prevzatý odberateľom.

##### Do objemu referenčného plnenia v rámci preukazovania podmienok účasti podľa tohto bodu **nemožno** započítať žiadne práce (objemy) plnenia, pokiaľ v rámci referenčného obdobia nebol projekt (resp. jeho samostatne funkčná ucelená časť spĺňajúca požadované parametre), ktorého sa čiastkovo vykonané práce týkajú, ako funkčný celok riadne dokončený a odovzdaný k užívaniu resp. prevzatý odberateľom.

##### Uchádzač môže preukázať splnenie podmienok účasti aj prostredníctvom jednej Referenčnej zákazky zahrňujúcej viaceré, príp. všetky vyššie uvedené požiadavky.

V prípade ak bola odplata za referenčné plnenie dohodnutá v inej mene ako v mene EUR, bude pre jej posúdenie vykonaný prepočet na EUR podľa kurzu NBS platného ku dňu dokončenia referenčného plnenia.

#### Podmienky podľa ustanovenia § 34 ods. 1 písm. g) ZVO:

#### Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov

**Minimálna úroveň požiadaviek:**

Uchádzač musí preukázať svoju odbornú spôsobilosť potvrdením, že má k dispozícii nižšie uvedených odborníkov spĺňajúcich stanovené požiadavky v príslušnom počte.

Na účely preukázania splnenia týchto požiadaviek uchádzač predloží doklady osvedčujúce splnenie podmienok vzťahujúcich sa na jednotlivých odborníkov podľa požiadaviek nižšie:

* vo vzťahu k požiadavkám na preukázanie vzdelania / certifikácie každý odborník predloží platným certifikátom alebo odkazom na URL adresu na register na register akreditovanej autority, kde je možné overiť platnosť certifikácie/certifikátu; a
* vyplnený formulár ktorý je prílohou D1 súťažných podkladov s doplnením údajov o jednotlivých odborníkoch.

|  |  |
| --- | --- |
| **Odborník č. 1**  Riaditeľ výstavby (Hlavný stavbyvedúci)  Požadovaný počet odborníkov: 1 osoba | |
| Vzdelanie / Certifikácia | Odborník musí mať ukončené vysokoškolské alebo stredoškolské vzdelanie technického zamerania.  Odborník musí byť držiteľom platného osvedčenia o vykonanej skúške odbornej spôsobilosti na činnosť stavbyvedúci vydaného Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti (kategórie): 20 - inžinierske stavby s odborným zameraním na (21) dopravné stavby; v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentný doklad vydaný podľa právneho predpisu krajiny registrácie odborníka. |
| Osobitné praktické skúsenosti | Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu riaditeľa výstavby, hlavného stavbyvedúceho alebo inú obdobnú riadiacu pozíciu, v rámci ktorej viedol tím špecialistov, stavbyvedúcich alebo iných expertov/odborníkov na projekte; * predmetom tohto projektu bolo vybudovanie / modernizácia / rekonštrukcia koľajovej dráhy; * predmetom tohto projektu boli stavebné práce v hodnote minimálne 30 000 000,- EUR bez DPH.   Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu riaditeľa výstavby, hlavného stavbyvedúceho alebo inú obdobnú riadiacu pozíciu, v rámci ktorej viedol tím špecialistov, stavbyvedúcich alebo iných expertov/odborníkov na projekte; * predmetom tohto projektu bolo vybudovanie / modernizácia / rekonštrukcia električkovej trate alebo inej koľajovej trate; |
| **Odborník č. 2**  Zástupca riaditeľa výstavby (Zástupca hlavného stavbyvedúceho)  Požadovaný počet odborníkov: 1 osoba | |
| Vzdelanie / Certifikácia | Odborník musí mať ukončené vysokoškolské alebo stredoškolské vzdelanie technického zamerania.  Odborník musí byť držiteľom platného osvedčenia o vykonanej skúške odbornej spôsobilosti na činnosť stavbyvedúci vydaného Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti (kategórie): 20 - inžinierske stavby s odborným zameraním na (21) dopravné stavby; v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentný doklad vydaný podľa právneho predpisu krajiny registrácie odborníka. |
| Osobitné praktické skúsenosti | Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu stavbyvedúceho alebo inú obdobnú riadiacu pozíciu; * predmetom tohto projektu bolo vybudovanie / modernizácia / rekonštrukcia koľajovej dráhy; * predmetom tohto projektu boli stavebné práce v hodnote minimálne 10 000 000,- EUR bez DPH.   Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu stavbyvedúceho alebo inú obdobnú riadiacu pozíciu; * predmetom tohto projektu bolo vybudovanie / modernizácia / rekonštrukcia električkovej trate alebo inej koľajovej trate; |
| **Odborník č. 3**  Špecialista pre železničný zvršok a spodok  Požadovaný počet odborníkov: 1 osoba | |
| Vzdelanie / Certifikácia | Odborník musí mať ukončené vysokoškolské alebo stredoškolské vzdelanie technického zamerania.  Odborník musí byť držiteľom platného osvedčenia o vykonanej skúške odbornej spôsobilosti na činnosť stavbyvedúci vydaného Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti (kategórie): 20 - inžinierske stavby s odborným zameraním na (21) dopravné stavby; v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentný doklad vydaný podľa právneho predpisu krajiny registrácie odborníka. |
| Osobitné praktické skúsenosti | Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu stavbyvedúceho alebo inú obdobnú riadiacu pozíciu pre stavebné práce na železničnom zvršku a spodku; * predmetom tohto projektu bolo vybudovanie / modernizácia / rekonštrukcia koľajovej dráhy; * predmetom tohto projektu boli stavebné práce na železničnom zvršku a spodku v hodnote minimálne 10 000 000,- EUR bez DPH. |
| **Odborník č. 4**  Špecialista pre mostné objekty  Požadovaný počet odborníkov: 1 osoba | |
| Vzdelanie / Certifikácia | Odborník musí mať ukončené vysokoškolské alebo stredoškolské vzdelanie technického zamerania.  Odborník musí byť držiteľom platného osvedčenia o vykonanej skúške odbornej spôsobilosti na činnosť stavbyvedúci vydaného Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti (kategórie): 20 - inžinierske stavby s odborným zameraním na (22) mosty, tunely; v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentného dokladu vydaný podľa právneho predpisu krajiny registrácie odborníka. |
| Osobitné praktické skúsenosti | Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu špecialistu, stavbyvedúceho alebo inej obdobnej pozícii pre stavebné práce na mostných objektoch; * predmetom tohto projektu bolo vybudovanie / modernizácia / rekonštrukcia koľajovej dráhy; * predmetom tohto projektu bolo vybudovanie / modernizácia / rekonštrukcia mostného objektu v minimálnej dĺžke 50m; |
| **Odborník č. 5**  Špecialista pre zabezpečovacie a oznamovacie zariadenia  Požadovaný počet odborníkov: 1 osoba | |
| Vzdelanie / Certifikácia | Odborník musí mať ukončené vysokoškolské alebo stredoškolské vzdelanie technického zamerania.  Odborník musí byť držiteľom platného osvedčenia o vykonanej skúške odbornej spôsobilosti na činnosť stavbyvedúci vydaného Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti (kategórie): 30 – technické, technologické a energetické vybavenie stavieb s odborným zameraním na (33) elektrotechnické zariadenia; v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentný doklad vydaný podľa právneho predpisu krajiny registrácie odborníka.  Odborník musí byť držiteľom platného osvedčenia o odbornej spôsobilosti udelené bezpečnostným orgánom fyzickým osobám na vykonávanie určených činností na UTZ elektrických v zmysle § 26 Vyhlášky MDPT SR č. 205/2010 Z.z. o určených technických zariadeniach a určených činnostiach a činnostiach na určených zariadeniach podľa Prílohy 1, časť 5, v minimálnom rozsahu:   * E2: Elektrické siete dráh a elektrické rozvody dráh do 1 000 V AC a 1 500 V DC vrátane; a * E7: Elektrické dráhové zabezpečovacie a oznamovacie zariadenia alebo ekvivalentu takéhoto osvedčenia. |
| Osobitné praktické skúsenosti | Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu špecialistu, stavbyvedúceho alebo inej obdobnej pozícii pre práce na zabezpečovacom a oznamovacom zariadení; * predmetom tohto projektu bolo vybudovanie / modernizácia / rekonštrukcia koľajovej dráhy; * predmetom tohto projektu boli práce na zabezpečovacích a oznamovacích zariadeniach v minimálnej hodnote 3 000 000,- EUR bez DPH; |
| **Odborník č. 6**  Špecialista pre trakčné vedenia a silnoprúd  Požadovaný počet odborníkov: 1 osoba | |
| Vzdelanie / Certifikácia | Odborník musí mať ukončené vysokoškolské alebo stredoškolské vzdelanie technického zamerania.  Odborník musí byť držiteľom platného osvedčenia o vykonanej skúške odbornej spôsobilosti na činnosť stavbyvedúci vydaného Slovenskou komorou stavebných inžinierov v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre výkon činnosti (kategórie): 30 – technické, technologické a energetické vybavenie stavieb s odborným zameraním na (33) elektrotechnické zariadenia; v prípade osvedčenia vydaného SKSI po 1.1.2005, uchádzač predloží okrem osvedčenia aj doklad o podrobnejšom členení odborného zamerania v rámci získaného osvedčenia; alebo ekvivalentný doklad vydaný podľa právneho predpisu krajiny registrácie odborníka.  Odborník musí byť držiteľom platného osvedčenia o odbornej spôsobilosti udelené bezpečnostným orgánom fyzickým osobám na vykonávanie určených činností na UTZ elektrických v zmysle § 26 Vyhlášky MDPT SR č. 205/2010 Z.z. o určených technických zariadeniach a určených činnostiach a činnostiach na určených zariadeniach podľa Prílohy 1, časť 5, v minimálnom rozsahu:   * E1: Elektrické rozvodné zariadenia dráh a elektrické stanice dráh bez obmedzenia napätia; * E2: Elektrické siete dráh a elektrické rozvody dráh do 1 000 V AC a 1 500 V DC vrátane; * E3a: Trakčné napájacie a spínacie stanice električkových, trolejbusových a špeciálnych dráh; * E4a: Trakčné vedenie električkových a trolejbusových dráh, prívodná koľajnica metra; * E9:Náhradné zdroje elektrickej energie na prevádzkovanie dráhy; * E11: Zariadenia dráh na ochranu pred účinkami atmosférickej a statickej elektriny; * E12: Zariadenia na ochranu pred negatívnymi účinkami spätných trakčných prúdov, alebo ekvivalentu takéhoto osvedčenia. |
| Osobitné praktické skúsenosti | Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu špecialistu, stavbyvedúceho alebo inej obdobnej pozícii pre práce trakčné a/alebo trolejové vedenia a silnoprúd; * predmetom tohto projektu bolo vybudovanie / modernizácia / rekonštrukcia koľajovej dráhy; * predmetom tohto projektu boli práce na trakčnom a/alebo trolejovom vedení v minimálnej hodnote 5 000 000,- EUR bez DPH; |
| **Odborník č. 7**  Geodet stavby  Požadovaný počet odborníkov: 1 osoba | |
| Vzdelanie / Certifikácia | Odborník musí mať ukončené vysokoškolské alebo stredoškolské vzdelanie technického zamerania.  Odborník musí byť držiteľom platného oprávnenia autorizovaného geodeta a kartografa podľa § 5 zákona č. 216/1995 Z.z. o Komore geodetov a kartografov v znení neskorších predpisov; alebo ekvivalentný doklad vydaný podľa právneho predpisu krajiny registrácie odborníka. |
| Osobitné praktické skúsenosti | Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu zodpovedného geodeta stavby; * predmetom tohto projektu bolo vybudovanie / modernizácia / rekonštrukcia koľajovej dráhy; * predmetom tohto projektu boli stavebné práce v minimálnej hodnote 10 000 000,- EUR bez DPH; |
| **Odborník č. 8**  Pracovník zodpovedný za BOZP  Požadovaný počet odborníkov: 1 osoba | |
| Vzdelanie / Certifikácia | Odborník musí byť držiteľom platného osvedčenia na činnosť autorizovaného bezpečnostného technika podľa § 6 zákona č. 125/2006 Z.z. o inšpekcii práce a o zmene a doplnení neskorších predpisov v znení neskorších predpisov nadväznosti na § 24 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov; alebo ekvivalentný doklad vydaný podľa právneho predpisu krajiny registrácie odborníka. |
| Osobitné praktické skúsenosti | Minimálne jedna (1) praktická skúsenosť, pri ktorej boli kumulatívne splnené nasledovné podmienky:   * odborník na konkrétnom projekte zastával pozíciu osoby zodpovednej za dodržiavanie pravidiel BOZP; * predmetom tohto projektu bolo vybudovanie / modernizácia / rekonštrukcia koľajovej dráhy; * predmetom tohto projektu boli stavebné práce v minimálnej hodnote 10 000 000,- EUR bez DPH; |

#### Verejný obstarávateľ požaduje, aby pozícia každého kľúčového experta bola obsadená vždy samostatným osobou, t.j. nie je prípustné preukazovať splnenie viacerých vyššie uvedených expertných pozícií prostredníctvom jednej osoby, resp. subjektu, hoci táto/tento spĺňa požiadavky na viaceré expertné pozície.

#### Podmienky podľa ustanovenia § 34 ods. 1 písm. l) ZVO:

##### Uvedenie podielu plnenia zo zmluvy, ktorý má uchádzač v úmysle zabezpečiť subdodávateľom.

##### Za týmto účelom uchádzač v ponuke predloží vyplnený Zoznam subdodávateľov, ako je jeho vzor predložený ako Príloha č. 4 Zmluvy o Dielo

#### Podmienky podľa ustanovenia § 34 ods. 1 písm. j) ZVO: Údaje o strojovom, prevádzkovom alebo technickom vybavení, ktoré má uchádzač k dispozícii na uskutočnenie stavebných prác

##### Uchádzač preukáže, že má k dispozícii strojové, prevádzkové a technické zariadenie, resp. špeciálne zariadenia, ktoré sú potrebné na úspešné uskutočnenie stavebných prác predmetu zákazky v minimálnom rozsahu:

* Mechanizáciu pre výmenu železničného zvršku koľaje a výhybiek v minimálnom počte 1ks
* Mechanizáciu pre úpravu geometrickej polohy koľaje a výhybiek v minimálnom počte 1ks
* Mechanizáciu pre stavbu, údržbu a opravy trakčného vedenia v minimálnom počte 1ks

##### Zoznam strojového, prevádzkového a technického vybavenia musí obsahovať minimálne údaje: názov/označenie, údaj o vlastníctve/prenájme a pod. Ak uchádzač nevlastní požadované strojne, prevádzkové a technické vybavenie, tak je povinný uviesť identifikačné údaje vlastníka/prenajímateľa/držiteľa strojového, prevádzkového a technického vybavenia.

#### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

### Jednotný európsky dokument

#### Uchádzač môže podľa § 39 ZVO predbežne nahradiť doklady preukazujúce splnenie podmienok účasti stanovených verejným obstarávateľom predložením jednotného európskeho dokumentu (JED) (podrobnejšie inštrukcie sú dostupné na web stránke Úradu pre verejné obstarávanie: https://www.uvo.gov.sk/jednotny-europsky-dokument-pre-verejne-obstaravanie-602.html).

#### Verejný obstarávateľ obmedzuje v súvislosti s Jednotným európskym dokumentom informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t. j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

**Prílohy Časti D. Súťažných podkladov**

Príloha D1 Zoznam odborníkov (vzor)

# SUMARIZÁCIA PRÍLOH SÚŤAŽNÝCH PODKLADOV

Príloha A1 Úvodný list ponuky a vyhlásenia (vzor)

Príloha A2 Odôvodnenie nerozdelenia zákazky

Príloha B1 Zmluva o Dielo s prílohami

Príloha C1 Návrh na plnenie kritérií (vzor)

Príloha D1 Zoznam odborníkov (vzor)

Príloha D2 Zoznam referencií (vzor)